روسیا دؤولت باشقانی ولادیمیر پوتینین تورکیه‌یه قارشی سیاحت قاداغاسینی قالدیرماسینین آردین‌دان، روسلار تورلارا آخین ائتدی. روس هاوا یوللاری آشیری طلبه یئتیشه‌بیلمه‌دی.
تور شیرکتلری، طلبه یئتیشه‌بیلمک مقصدیله چارتر اوچوشلارین آرتیریلماسی اوچون یئتکیلیلره سسلن‌دی. توریستلر و تور شرکتلری، چارتر اوچوشلارین سرعتله تشکیل ائدیلمه‌سینی طلب ائد‌رک، تورک هاوا یولو فیرمالارینین دا روس هاوا یولو شیرکتلرینه اوچاق دستگی وئرمه‌لرینی ایسته‌دی.
روسیا نقلیات باخانلیغینین یاردیمچیسی والری اوکولوو دا، "بو آن یولچو داشیماچیلیغین‌دا ان قالابالیق گونلری یاشاییریق. تورکیه‌یه یولچو گؤندرمک اوچون چارتر سفرلرین‌ده دییشیک‌لیک ائتمک اوچون چالیشیریق" دئدی. بعضی روس هاوا یولو شیرکتلرینین ده یونانیستان و قیبریسه اولان سفرلری یولچو آزلیغین‌دان لغو ائدیب، بو اوچاق‌لاری تورکیه‌یه یؤنلن‌دیرمه‌یه چالیشدیغی اؤیرنیلدی.
سیویل هاواچیلیق باش ایداره‌سی، روسیادان تورکیه‌یه چارتر اوچوشلارین یارین باشلایاجاغینی قید ائتدی.
